Osnovna škola

“Vladimir Nazor” Đakovo

Klasa: 003-06/16-01/04

Urbroj: 2121-15-16-1

U Đakovu, 14.lipnja 2016.

# Z A P I S N I K

sa 30. sjednice Školskog odbora održane 14. 6. 2016. godine s početkom u 10.00 sati u prostoriji ravnatelja Škole.

Nazočni: Sanja Vidović, Anita Mišković, Tomislav Češnik, Monika Pančić Simić, Tomislav Drmić – članovi Školskog odbora; Dubravka Lovrić i Kristina Klemen - izvjestitelji i Andrija Šušak – ravnatelj škole

Nedostaju: Ladislav Ladić i Mladen Peradić – opravdali izostanak

Zapisničar: Petar Erceg

 Predsjednik Školskog odbora pozdravlja nazočne i predlaže sljedeći

 **d n e v n i r e d :**

1. **Donošenje Odluke o provođenju revizije knjižnične građe**
2. **Donošenje Odluke o imenovanju povjerenstva za reviziju i otpis**
3. **Donošenje Školskog inkluzivnog dokumenta**
4. **Razno**

Dnevni red se jednoglasno usvaja.

 Primjedbi na tekst zapisnika sa 29. sjednice Školskog odbora nema i donosi se jednoglasno sljedeći

**ZAKLJUČAK:**

**Verificira se zapisnik 29. sjednice Školskog odbora održane 16. svibnja 2016. godine.**

**Ad. 1. Donošenje Odluke o provođenju revizije knjižnične građe**

Budući da je posljednja revizija školske knjižnice provedena 2004. godine, a u skladu sa Zakonom o knjižnicama, Pravilnikom o reviziji i otpisu knjižnične građe, Pravilniku o radu knjižnice, potrebno je provesti redovnu reviziju, s čime su se usuglasili svi prisutni članovi školskog odbora.

Nakon glasovanja Školski odbor jednoglasno donosi

**ODLUKU: “ Provodi se revizija školske knjižnice OŠ “ Vladimir Nazor “ Đakovo.**

**Revizija će biti provedena u vremenskom periodu od lipnja do listopada 2016. godine“.**

**Ad. 2. Donošenje Odluke o imenovanju povjerenstva za reviziju i otpis**

Na prijedlog stručnog suradnika - knjižničarke Dubravke Lovrić, Školski odbor jednoglasno donosi

**ODLUKU:**  **„Imenuje se Povjerenstvo za reviziju i otpis.**

**Povjerenstvo se sastoji od : - predsjednik : Dubravka Lovrić**

* **član: Verica Kuharić Bučević**
* **član: Kristina Klemen“**

**Ad. 3. Donošenje školskog inkluzivnog dokumenta**

Kristina Klemen, stručni suradnik – defektolog između ostalog je naglasila: Ovaj školski dokument nastao je kao rezultat ESF projekta Osječko-baranjske županije „Učimo zajedno 2“ koji je usmjeren izjednačavanju mogućnosti za potpuno uključivanje učenika s teškoćama u razvoju u život zajednice kojoj pripadaju, naročito u redovitu nastavu koju djeca s teškoćama u razvoju uspješno pohađaju s pomoćnicima u nastavi.

 Glavni su ciljevi projekta unaprijediti socijalno uključivanje djece i mladih s teškoćama u razvoju, podržati podizanje kvalitete inkluzivnog obrazovanja te olakšati pristup budućem tržištu rada uz uspostavu mehanizama međusektorske suradnje ključnih sudionika na razini županije u provedbi socijalne inkluzije djece i mladih.

Školski inkluzivni dokument jednoglasno je usvojen.

Nakon glasovanja Školski odbor jednoglasno donosi

**ODLUKU: “Usvaja se školski inkluzivni dokument Osnovne škole “ Vladimir Nazor “ Đakovo ”.**

**Zapisničar: Predsjednica:**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_**

Sanja Ćurić Sanja Vidović